**HAGITAAN:** Caawimo ku Wajahan Qaabka ay Bushadu ugu Hoggaansamayso Barnaamijka FEMA ee Caymiska Qaran ee Daadka Kadib Daadka

*Montpelier, Vt.* – Kadib daadadkii saameeyay gobolka oo dhan, guryo iyo dhismayaal badan ayaa daadadka saameeyeen. Inkastoo dhowr kooxood ay qiimayn ku wadaan waxyeelooyinka daadku keenay si loogu raadiyo caawimada masiibooyinka ee federaalka, bulshooyinka Vermont waxaa suurtogal ah inay u baahdaan inay raacaan shuruudo dheeri ah haddii ay ka qayb qaataan Barnaamijka FEMA ee Caymiska Qaran ee Daadka (NFIP).

Bulshooyinka ka qayb qaadanaya NFIP waa inay:

1. La socdaan iyo oggolaadaan dib u hagaajinta dhismayaasha daadadka kadib ee ku yaal meelaha FEMA ay ku sheegtay inay yihiin Goobaha Masiibada Daadadka ee Gaarka ah (Special Flood Hazard Area, SFHA) si waafaqsan xeer hoosaadyada maxalliga ah ama Xeer-nidaamiyayaasha Goobaha Masiibooyinka Daadadka.
2. Qiimeeyaan dhismayaasha daadadku waxyeeleeyeen ee ku yaal meelaha FEMA ay ku sheegtay inay yihiin Goobaha Masiibada Daadadka ee Gaarka ah (SFHA) si loo qiimeeyo inay ***Waxyeello Wayni soo Gaadhay.***

Fadlan waxaad ogaataa in la socoshada FEMA NFIP ay ka duwan tahay la socoshada Caawimada Dadweynaha ee FEMA. Magaalooyinku waa inay buuxiyaan la socoshada Caawimada Dadweynaha si loogu celiyo lacagta ku baxday waxyeelada daadadka kasoo gaadhay dhismayaasha dadweynaha. Bulshooyinku waa inay dhammaystiraan la socoshada NFIP si ay ugu helaan caymiska daadka ee suurtagalka u ah deegaanada iyo dhismayaasha dadweynaha iyo kuwa gaarka ah ee ku yaal meelaha FEMA ay ku sheegtay inay yihiin Goobaha Masiibada Daadadka ee Gaarka ah.

***Waxyeellada Wayni*** waa shardi ay u baahan yihiin in dhismayaasha waxyeellada wayni ay soo gaadhay ay buuxiyaan si ay u buuxiyaan shuruudaha xeer-nidaamiyayaasha maxalliga ah inta lagu gudo jiro dib u hagaajinta waxyeelooyinka daadadka kadib. Halkan waxaa ku xusan tilmaamo ku saabsan sida shuruudani u shaqayso:

* Haddii dib u hagaajinaha loo baahan yahay si dhisme loogu celiyo siduu ahaa ka hor waxyeelada ay yihiin ama ka badan yihiin 50% qiimaha suuqa ee dhismaha (oo aanu ku jirin qiimaha dhulku), dhismaha waxaa loo tixgelinayaa inuu yahay mid “Waxyeello Wayni” gaadhay.
* Sidoo kale, haddii shaqada la doonayo in la qabto si loo hormariyo dhismaha uu qarashkeedu yahay 50% ama in ka badan qiimaha suuqa, dhismaha waxaa loo tixgelinayaa inuu yahay mid “Si Ballaadhan Dib U Habayn loogu Sameeyay” waana inuu buuxiyaa shuruudaha xeer-nidaamiyayaasha daadadka maxalliga ah.
* Haddii bulshadu ay go’aansatay inay raacdo xeerar adag, sida in lagu daro dib u hagaajinyo lagu samaynayo muddiiba mar, xeerkaasi bulshadu waa mid la dhaqan galinayo.
* Waxyeellooyinka soo gaadha dhismaha ee ka hooseeya 50% qiimaha suuqa looma tixgelinayo inay yihiin ku Waaweyn waxaana suurtogal ah in uu helo oggolaanshiyo maamul tanoo ku xidhan Xeer-nidaamiyayaasha Goobaha Masiibada Daadadka ee maxalliga ah.

Dhisme ku yaala meelaha FEMA ay ku sheegtay inay yihiin Goobaha Masiibada Daadadka ee Gaarka ah waxa la Go’aaminayaa inay Waxyeello Wayni Soo Gaadhay haddii ay leedahay iyo haddii aanay lahaynba caymiska daadadka. Haddii aad u malaynayso in bulshadu ay leedahay dhismayaal kuwaasoo “Si Wayn U Waxyeelloobay,” fadlan diiwaangali waxyeellooyinkaa kuna wargali mulkiilayaasha. Dhismayaashan waxaa suurtogal ah inay u baahdaan kor u qaadis ama in loo sameeyo wax daadadka ka celiya marka dib u dhiska lagu samaynayo. Tani waxay ilaalinaysaa dhismayaasha iyo dadka ku nool iyadoo ka ilaalinaysa masiibooyinka mustaqbalka ee daadadka waxayna ka dhigaysaa caymiska daadadka mid qiimihiisu jaban yahay.

Mulkiilayaasha dhismuhu waxay la xidhiidhi karaan Maamulkooda Maxalliga ah si ay u helaan xog dheeri ah oo ku saabsan oggolaanshiyaha. Bulshooyinku waa inay dhammaystiraan qiimaynaha Waxyeellada Wayn iyo oggolaanshiyaha inay mawqif wanaagsan ka taagnaato FEMA NFIP. Tani haddii aan la samayn waxay hor istaagi kartaa helitaanka ay bulshadu helayso caymiska daadadka.

Kuwa u baahan caawimo, Maareeyayaasha goobaha qararka wabiga ee daadadku saameeyaan ee Waaxda Ilaalinta Deegaanka ee Vermont waxay ka taageeri doonaan bulshada oggolaanshiyaha daadadka kadib iyo qiimaynaha Waxyeellada Wayn. Fadlan buuxi [foomkan](https://forms.office.com/g/e2Wbe37FzW) si aad u codsato caawimo.

Si aad u hesho taageerooyin dheeri ah oo loogu talo galay bulshada daadadka ka dib oo ku saabsan oggolaanshiyaha goobta masiibooyinka daadadka, booqo:

* [Link-yada dhakhsaha ah si aad u hesho caawimo ama u caawiso dadyawga kale](https://floodready.vermont.gov/help-after-flooding)
* [Daadka Kadib](https://dec.vermont.gov/watershed/rivers/river-corridor-and-floodplain-protection/after-a-flood)

Si aad u hesho xog dheeri ah oo ku saabsan taageerooyinka kasoo kabashada daadadka ee laga helayo Hay’ada Khayraadka Dabiiciga ah, Waaxda Ilaalinta Deegaanka, Waaxda Kalluunka iyo Duurjoogta, ama Waaxda Kaymaha, Xadiiqooyinka iyo Madadaalada, booqo <https://ANR.Vermont.gov/Flood>.

**La xidhiidh:**

Rebecca Pfeiffer, Isku Duwaha CFM, VT NFIP

Waaxda Ilaalinta Deegaanka

802-490-6157, [Rebecca.Pfeiffer@vermont.gov](mailto:Rebecca.Pfeiffer@vermont.gov)

**Ogeysiiska Takoor La’aanta:**

Hay’adda Vermont ee Khayraadka Dabiiciga ah (ANR) waxay hawlgalisaa barnaamijteeda, adeegyadeeda, iyo waxqabadyadeeda iyadoona wax takoor ah oo ku salaysan qabiil, diin, caqiido, midab, qaran ahaan halka uu qofku kasoo jeedo (oo ku mid yihiin dadka Ingiriisigoodu Liito), awoowayaasha, goobta aad ku dhalatay, naafonimada, da’da, guurka, jinsiga, doorashada jinsiga, aqoonsiga, ama naasnuujinta (hooyada iyo ilmaha) aan samaynayn.

**Ogeysiiska Helitaanka Luuqadda:**

Wixii su’aalo ah ama cabashooyin ah/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH  ǀ خدمات لغة مجانية: [anr.civilrights@vermont.gov](mailto:anr.civilrights@vermont.gov) ama   
802-636-7827.